आईएस मॉड्यूल का पहली बार हमला भोपाल-उज्जैन पैसेंजर में कराया धमाका
चश्मदीदों ने बताया... भोपाल से ट्रेन में रखा गया सूटकेस
आंखों देखी
वारदात के 4 घंटे बाद पिपरिया से 3 को पकड़ा गया
पकड़े गए तीनों लोगों के पास मिले ट्रेन के िटकट और धमाके के वीडियो, 14 से 15 लोगों का मॉड्यूल
भोपाल से 70 किमी दूर चलती ट्रेन से कूदे 4 युवक, 2 मिनट बाद ब्लास्ट, 10 घायल
भास्कर न्यूज | भोपाल/कालापीपल/सीहोर /उज्जैन/लखनऊ
भोपाल से उज्जैन जा रही पैसेंजर ट्रेन में मंगलवार सुबह आतंकी हमला हुआ। भोपाल से 70 किमी दूर जबड़ी स्टेशन के पास ट्रेन में पीछे से दूसरे जनरल कोच में एक के बाद एक दो धमाके हुए। इसमें 10 यात्री घायल हो गए। धमाकों में अमोनियम नाइट्रेट का इस्तेमाल हुआ था। खुफिया एजेंसियों के अनुसार हमले को आतंकी संगठन आईएस के मॉड्यूल ने अंजाम दिया है। देश में पहली बार आईएस का कोई मॉड्यूल आतंकी हमले में कामयाब रहा है।
ट्रेन में सवार चश्मदीदों के मुताबिक दो मिनट पहले ही चार लोग उतरकर भागे थे। इसके बाद ब्लास्ट हो गया। इसी इनपुट को जोड़कर पुलिस ने पिपरिया में चलती बस से कानपुर निवासी दानिश अख्तर उर्फ जफर, आतिश और अलीगढ़ निवासी सैयद मीर हुसैन को पकड़ा। इनके पास ट्रेन के टिकट और ब्लास्ट के वीडियो मिले हैं। मध्य प्रदेश के आईजी लॉ एंड ऑर्डर मकरंद देउस्कर ने आतंकी हमले की पुष्टि की है। यूपी के डीजीपी जावीद अहमद ने बताया कि दानिश मॉड्यूल का सरगना है। 14 से 15 लोगाें का मॉड्यूल है। जिस सूटकेस मे विस्फोट हुआ वह भोपाल में रखा गया था। शेष | पेज 13 पर
भोपाल में अलर्ट, देर रात तक चेकिंग
ब्लास्ट के बाद राजधानी समेत प्रदेश के सभी एसपी को अलर्ट कर दिया गया। पब्लिक प्लेस चेक किए जा रहे हैं। राजधानी में सभी थाना क्षेत्रों में बस स्टैंड, रेलवे स्टेशनों पर लोगों को चेक किया गया। -पढ़ें पेज 5
सोशल मीडिया पर वायरल यह फोटो पिपरिया से गिरफ्तार आतंकी का बताया जा रहा है। हालांकि पुलिस ने इसकी पुष्टि नहीं की है।
विस्फोट के मकसद से आए थे आतंकी.... लो इंटेंसिटी वाले बैग में ब्लास्ट हुआ, वरना हो सकता था बड़ा हादसा
अमोनियिम नाइट्रेट का इस्तेमाल आतंकी बड़े विस्फोट के लिए करते हैं। भोपाल-उज्जैन पैसेंजर में भी इसी का इस्तेमाल किया गया। इसे तीन संदिग्ध चार अलग-अलग बैग में रखकर ट्रेन में लाए थे। एक ही बैग में लो इंटेंसिटी का विस्फोट हुआ। मकसद ट्रेन में ही विस्फोट करना था। इंटेलिजेंस ब्यूरो से मिले इनपुट के बाद मप्र एटीएस काफी समय से इस पर काम कर रही थी। इसी वजह से उसे घटना के बाद इनपुट मिलते गए और पिपरिया से तीन को पकड़ लिया गया।
1. ब्लास्ट होते ही खुफिया तंत्र सक्रिय हुआ। तेलंगाना पुलिस ने मप्र और उप्र पुलिस को अहम इनपुट दिया।
2. मप्र पुलिस ने करीब 1.30 बजे पिपरिया में चलती बस से तीन युवकों को अरेस्ट किया। इन्होंने लखनऊ, कानपुर और इटावा में साथियों के नाम बताए।
3. यूपी एटीएस ने कार्रवाई शुरू की। कानपुर से फैसल खां, इमरान और इटावा से फकरे आलम धरा गया।
4. कानपुर से अरेस्ट आतंकियों के लैपटॉप से आईएस से जुड़े वीडियो व साहित्य मिला। लखनऊ-कानपुर आईएस खुरासान मॉड्यूल के सदस्य हैं।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva awa_Deva bho_Deva awa_Deva